b'\n_START_ARTICLE_\nHinrich Ringerinck\n_START_PARAGRAPH_\nHinrich Ringerinck (d\xc3\xb8d 1629 i K\xc3\xb8benhavn) var en tysk-dansk billedsk\xc3\xa6rer fra Flensborg. Han menes at v\xc3\xa6re indvandret fra Westfalen. Han n\xc3\xa6vnes f\xc3\xb8rste gang som stenhugger i Flensborg i 1583. Endnu i 1626 virkede han i Flensborg, men drog derefter til K\xc3\xb8benhavn, hvor han d\xc3\xb8de i 1629._NEWLINE_Gennem 40 \xc3\xa5r udf\xc3\xb8rte Hinrich Ringerinck en r\xc3\xa6kke store billedsk\xc3\xa6rerarbejder i S\xc3\xb8nderjylland. Han var medlem af Flensborgs snedkerlav og m\xc3\xa5tte besk\xc3\xa6ftige en enkelt snedkersvend. _NEWLINE_Gennem 40 \xc3\xa5r udf\xc3\xb8rte Ringerinck en lang r\xc3\xa6kke billedsk\xc3\xa6rerarbejder. Orgelpulpituret i Vor Frue Kirke i Flensborg fra 1604 anses for at v\xc3\xa6re hans hovedv\xc3\xa6rk. Ringerincks v\xc3\xa6rker kan stadig ses: Mariekirkens altertavle (1598), Hellig\xc3\xa5ndskirkens pr\xc3\xa6dikestol (1602), pr\xc3\xa6dikestolen i Dybb\xc3\xb8l Kirke (1605), pr\xc3\xa6dikestolen i  Nyb\xc3\xb8l Kirke (1608), pr\xc3\xa6dikestolen (1610) og d\xc3\xb8befonten (1613) i Kliplev Kirke. _NEWLINE_V\xc3\xa6rkstedet producerede ogs\xc3\xa5 udsk\xc3\xa5rne kister, vindeltrapper, skabe og snitv\xc3\xa6rksdele til verdslige m\xc3\xb8bler.'